У адной са шматпавярховак на Чырвонай дзверы адчыніў Вадзім – усмешлівы і гаваркі юнак гасцінна запрасіў нас на кухню. Хлопчык – вучань 7 класа сярэдняй школы №2. На пытанне, ці падабаецца вучыцца, упэўнена адказаў: «Не. Я больш футбол люблю. Вырасту – буду гуляць за нашу каманду!». У сям’і чацвёра дзяцей. Два старэйшыя браты пакінулі бацькоўскі дом, а малодшых Вадзіма і Віку тата выхоўвае сам. Дзяўчынка зараз знаходзіцца на аздараўленні ў «Світанку», але на правах старэйшага хлопец паабяцаў, што абавязкова перадасць наш падарунак сястрычцы і кранаць яго не будзе.